Document ID: 31993R3170

ΚΑΝΟΝΙΣΜΟΣ (ΕΚ) αριθ. 3170/93 ΤΗΣ ΕΠΙΤΡΟΠΗΣ της 18ης Νοεμβρίου 1993 για την τροποποίηση του κανονισμού (ΕΟΚ) αριθ. 2839/93 σχετικά με την ειδική πώληση αποθεματοποιημένου βουτύρου από οργανισμό παρέμβασης με προορισμό την εξαγωγή του στις Δημοκρατίες που προήλθαν από τη διάλυση της Σοβιετικής Ένωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1986 για την κοινή οργάνωση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 6 παράγραφος 7 και το άρθρο 28,
Εκτιμώντας:
ότι ο κανονισμός (ΕΟΚ) αριθ. 2839/93 της Επιτροπής (3) όσον αφορά την ειδική πώληση αποθεματοποιημένου βουτύρου από οργανισμό παρέμβασης, με προορισμό την εξαγωγή του προς τις Δημοκρατίες που προήλθαν από τη διάλυση της Σοβιετικής Ένωσης, προβλέπει στο άρθρο 4 παράγραφος 3 στοιχείο α) ότι οι προσφορές οι οποίες υποβάλλονται σύμφωνα με τη διαδικασία που προβλέπει ο διαγωνισμός ισχύουν μόνον εφόσον αφορούν ελάχιστη ποσότητα 500 τόνων- ότι αυτή η ελάχιστη ποσότητα είναι εξαιρετικά υψηλή για ορισμένους ενδεχόμενους αγοραστές στις εν λόγω Δημοκρατίες και ότι, συνεπώς, θα πρέπει να μειωθεί για να φθάσει τους 100 τόνους-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 3 στοιχείο α) του κανονισμού (ΕΟΚ) αριθ. 2839/93 η ποσότητα των "500" τόνων αντικαθίσταται από την ποσότητα των "100" τόνων.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Νοεμβρίου 1993.

Labels: 3
17
18